Rassemblement national

Rassemblement national (z fr. Národné združenie, skratka RN) je politická strana založená 5. októbra 1972. Až do roku 2018 bola známa ako Front national (skratka FN). Strana patrí politicky do extrémnej pravice a založil ju Jean-Marie Le Pen. Je to parlamentná strana opozičná voči aktuálnej vládnej koalícii. Od 16. januára 2011 je jej predsedníčkou Marine Le Pen. Pôvodné registrované meno strany je Front national pour l'unité française (FNUF).

Väčšina externých politických pozorovateľov umiestňuje Rassemblement national medzi krajne pravicové strany, no jej predstavitelia preferujú iné kvalifikácie strany, napríklad „ľavo-pravé krídlo“.

Pri príležitosti interného skrutínia kvôli zvoleniu nového predsedu v roku 2011 mala strana 22 406 stúpencov. V roku 2013 to bolo prinajmenšom 65 000 stúpencov a členov. V parlamentných voľbách v roku 2012 dosiahla strana FN v druhom kole 6 421 426 volebných hlasov, čo znamená 17,90 % a získala tak dve kreslá v Národnom zhromaždení. Tento výsledok je najlepší v histórii strany.

Vo volebnom období 20162020 bol podiel mandátov RN v Národnom zhromaždení FR 8,75% s počtom voličských hlasov 1 590 869, čo tvorí osem kresiel. https://www.lefigaro.fr/elections/resultats/

26. mája 2019 vo voľbách do Európskeho parlamentu vyhrala vo Francúzsku strana RN s 23,3 % voličských hlasov. Oproti roku 2014 je to nižšie percento vzhľadom k vtedajším dosiahnutým 24,8 %. Počet poslancov je v Európskom parlamente 23 zo 79 určených Lisabonskou zmluvou. Le Monde

Informácie o strane
Viceprezidenti – zástupcovia predsedníčky Front national sú:
 Alain Jamet
 Louis Aliot
 Marie-Christine Arnautu
 Florian Philippot
 Jean-François Jalkh

Ďalší členovia výboru:
 pokladník: Wallerand de Saint-Just
 generálny sekretár: Steeve Briois

Poslanci:
 3 v Európskom parlamente
 2 v Národné zhromaždenie (Francúzsko, V. republika)

Ideologická platforma strany
Medzi ideológiu strany patrí nacionalizmus, konzervativizmus, národný republikanizmus, suverenita, euroskepticizmus, protekcionizmus, intervencionizmus, etatizmus a antimondializmus. Strana sa vyjadruje proti imigrácii, predovšetkým moslimskej, zo severnej Afriky, západnej Afriky a Stredného východu do Francúzska. V prezidentských voľbách 1995 navrhoval Jean-Marie Le Pen vrátiť tri milióny ne-Európanov z Francúzska „humánnymi a dôstojnými prostriedkami.“ 

Politické prepojenia
Front national je politicky a ideologicky prepojený s týmito subjektami francúzskej a európskej politickej scény:
 Front National de la Jeunesse (Národný front mládeže)
 Les Jeunes avec Marine (Mladí s Marine)	
 Rassemblement Bleu Marine
 Alliance européenne des mouvements nationaux (2009dodnes) (Európska aliancia národných hnutí)
 Alliance européenne pour la liberté (2012dodnes) (Európska aliancia za slobodu)

Referencie

Iné projekty

 Externé odkazy 

 Domovská stránka FN 

Zdroj

Kategória:Politické strany vo Francúzsku
Kategória:Nacionalistické strany
Kategória:Euroskeptické strany